Document ID: 31993R2042

ΚΑΝΟΝΙΣΜΟΣ (ΕΟΚ) αριθ. 2042/93 ΤΗΣ ΕΠΙΤΡΟΠΗΣ της 27ης Ιουλίου 1993 για τη μείωση των τιμών βάσεως και αγοράς για τα μήλα για την περίοδο εμπορίας 1993/94 έπειτα από τις νομισματικές επανευθυγραμμίσεις του Σεπτεμβρίου και Νοεμβρίου 1992 και του Ιανουαρίου και Μαΐου 1993 και της υπέρβασης του καθορισμένου κατωφλίου παρέμβασης για την περίοδο εμπορίας 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16β παράγραφος 4,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (4), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (5), και ιδίως το άρθρο 2,
Εκτιμώντας:
ότι το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για τη θέσπιση μεταβατικών μέτρων ενόψει της εφαρμογής των προβλεπόμενων στον κανονισμό (ΕΟΚ) αριθ. 3813/92 του Συμβουλίου γεωργονομισματικών διατάξεων (6), καθόρισε αντιστοιχία μεταξύ των διατάξεων του γεωργονομισματικού καθεστώτος που εφαρμόζεται από την 1η Ιανουαρίου 1993 και εκείνο που εφηρμόζετο προηγουμένως-
ότι ο κανονισμός (ΕΟΚ) αριθ. 3824/92 καθόρισε τον κατάλογο των τιμών και των ποσών του τομέα των οπωροκηπευτικών στα οποία εφαρμόζεται ο συντελεστής μείωσης 1,012674 που ορίστηκε με τον κανονισμό (ΕΟΚ) αριθ. 537/93 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 1331/93 (8), από την αρχή της περιόδου εμπορίας 1993/94, στο πλαίσιο του καθεστώτος αυτόματης κατάργησης νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και ποσών που προκύπτουν για κάθε σχετικό τομέα και τον καθορισμό της αξίας αυτών των μειωμένων τιμών και ποσών- ότι οι τιμές βάσης και αγοράς για τα μήλα, για την περίοδο εμπορίας 1993/94, έχουν καθοριστεί από τον κανονισμό (ΕΟΚ) αριθ. 1289/93 του Συμβουλίου (9), όπως τροποποιήθηκε από τον κανονισμό (ΕΟΚ) αριθ. 1334/93 της Επιτροπής (10)-
ότι ο κανονισμός (ΕΟΚ) αριθ. 1352/93 του Συμβουλίου καθόρισε μια τιμή βάσεως και μια τιμή αγοράς για τον Ιούνιο 1993 (11)-
ότι ο κανονισμός (ΕΟΚ) αριθ. 1845/92 της Επιτροπής (12) όρισε σε 242 000 τόνους το κατώφλι παρέμβασης για τα μήλα για την περίοδο εμπορίας 1992/93-
ότι, δυνάμει αντιστοίχως του άρθρου 16α παράγραφος 1 του κανονισμού (ΕΟΚ) αριθ. 1035/72 και του άρθρου 1 του κανονισμού (ΕΟΚ) αριθ. 1121/89 του Συμβουλίου της 27ης Απριλίου 1989 σχετικά με την καθιέρωση κατωφλίου παρέμβασης για τα μήλα και τα κουνουπίδια (13), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (14), εάν κατά τη διάρκεια των τριών τελευταίων περιόδων εμπορίας, ο μέσος όρος των ληφθέντων μέτρων παρέμβασης για τα μήλα αφορούν ποσότητες που υπερβαίνουν το καθορισμένο κατώφλι παρέμβασης για την περίοδο αυτή, οι καθορισμένες τιμές βάσης και αγοράς για το προϊόν αυτό για την επόμενη περίοδο εμπορίας μειώνονται κατά 1 % ανά δόση υπέρβασης 85 100 τόνων-
ότι, σύμφωνα με τις πληροφορίες που προσκόμισαν τα κράτη μέλη, ο μέσος όρος των ληφθέντων εντός της Κοινότητας μέτρων παρέμβασης στο πλαίσιο της περιόδου εμπορίας 1992/93 αφορούν 684 250 τόνους για τα μήλα- ότι, επομένως, η Επιτροπή διαπίστωσε υπέρβαση κατά 442 250 τόνους για τα μήλα, από το κατώφλι παρέμβασης που είχε οριστεί γι' αυτήν την περίοδο εμπορίας-
ότι, από τα ανωτέρω προκύπτει ότι οι τιμές βάσης της αγοράς για τα μήλα, για την περίοδο εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93, πρέπει να μειωθούν κατά 5 %- ότι η μείωση αυτή προστίθεται σε εκείνη που προκύπτει από τις νομισματικές επανευθυγραμμίσεις του Σεπτεμβρίου και Νοεμβρίου 1992 και του Ιανουαρίου 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές βάσης και αγοράς για τα μήλα για την περίοδο εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93, μειώνονται κατά 6,23 % και καθορίζονται σύμφωνα με το παράρτημα.
Άρθρο 2
Ο παρών κανονισμός αρχίζει να ισχύει την 1η Αυγούστου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1993.

Labels: 2
6